text: 101-årig kvinde overrasker indbrudstyve i sin plejebolig
  09 november 2016 kl. 07.52
  En 101-årig kvinde i Haderslev overraskede tirsdag eftermiddag to tyve, der var brudt ind i hendes plejebolig i Haderslev.
  De to tyve var ved 17-tiden brudt ind af en havedør i en plejebolig på Bakkebo i Haderslev og var i færd med at samle tyvekoster, da den 101-årige kvinde opdagede dem og råbte op. Det oplyser Syd- og Sønderjyllands Politi til TV SYD.
  Tyvene tog flugten - men  fik nogle af kvindens smykker med sig.
  - Vi vil meget gerne høre fra borgere, der har set noget og lede os på sporet af de to mænd, der stjal den 101-åriges smykker.Ifølge kvindens ellers sparsomme beskrivelse er der tale om danske mænd, siger vagtchef Ole Aamann, Syd- og Sønderjyllands Politi, onsdag morgen til TV SYD.
  101-årig kvinde fra Haderslev overraskede 2 indbrudstyve, der stak af med hendes smykker. Hjælp os med at fange dem - ring 114. #politidk
  
  
  